ERASMUS+ szakmai gyakorlat Portugáliában

Povoa de Varzim

2021.11.02-11.23.

Nov.2.

Korán kelést követően megérkeztünk a reptérre, ahonnan elég hamar elrepültünk Portugáliába. A repülő út eseménytelen volt. A reptéren már vártak minket a szervezők, ők külön busszal, 25perc alatt kivittek a szállásra. A szállás maga nagyszerű, szívesen töltenék itt több mint három hetet. Egy minden csak nem ízletes vacsora után szabadfoglalkozás volt és bejártuk a város egyes részeit.

Nov.3.

A mai nap folyamán megismerkedtünk a lengyel csoport kedves vezetőjével. Az időrend áttanulmányozása után elvittek minket a munkahelyeinkre ahol elmondták mik lesznek a feladataink. A munkáltatóm kedves embernek tűnik, remélem a többiek is ilyenek.

Mialatt az ebédhez igyekeztünk tettünk egy kitérőt és megcsodáltuk az óceánt. Egy meglepő módon ízletes ebéd után kimenőt kaptunk vacsoráig, ami alatt bejártuk a város eddig ismeretlen részeit.

Nov.4.

Egy erős reggeli kelés és egy gyors reggeli evés után 8:00 órakor elindultunk Alberto biztos vezetésével. Miután kettesével kiraktuk a többieket, megérkeztünk a munkahelyre ahol Zhao- az egy ember, aki beszél angolul- megmutatta a raktárt. A mai feladatunk kellemesen fárasztó volt a sok pihenő szünet ellenére is. 16:20kor megérkezett Alberto és felvettük a többieket és elmentünk vacsorázni. Vacsora után megbeszéltük a holnapi nap teendőit.

No.5.

Végre igazi munkába kezdtünk a mai nap folyamán! A nap elején dobozokat bontottunk ki, és töltöttük fel a polcokat. Ezt követően árut szedtünk ki, később száz darab csövet pakoltunk le egy kamionról az új helyükre. Az ízletes ebédet követően visszamentünk a munkahelyre, de sajna már nem volt komolyabb dolgunk, csak dobozokat bontottunk szét. A nap vacsorával és szabadfoglalkozással záródott.

Nov.6.

Ma elmentünk Portóba. Philip az idegen vezetőnk kedves és megbízható volt. Először egy hajókiránduláson vettünk részt majd felsétáltunk a Katedrálishoz. A Katedrális belülről gyönyörű volt és majdnem az egész várost beláttuk. Az ebéd kifejezetten jó volt, a legjobb, amit eddig ettem. Zárásképpen volt egy óra szabadfoglalkozás egy közeli plázában.

Nov.7.

Ma elmentünk mosni. A mosás maga eseménytelen volt, utána ebéd majd a nap hátralévő részén jól megérdemelt pihenés volt.

Nov.8.

Ma a munkahelyen laza nap volt. Hétfőnként kevesebb a vásárló és tovább tart az ebédszünet. Délelőtt nem volt tenni való, többnyire pakolgattunk még el nem pakolt árukat. Viszont délután megjött az új adag szállítmány, 100 darab vas csatornacsövet pakoltunk le egy kamionról és vittük őket a helyükre.

Nov.9.

A munkanap folyamán feltöltöttük a polcokat áruval. Egész. Álló. Nap.

Nov.10.

Ma megérkezett az új szállítmány. Lepakoltuk a kamionról, meg számoltuk a dobozokat, megnéztük jó áru van-e benne, hátra vittük, külön válogattuk őket majd elpakoltuk mindet a helyére.

Nov.11.

Árufeltöltés és árukiszedés. Ma már rutinból csináltunk mindent. Zhaonak alig kellet segítenie. Viszont délután volt igazi feladat is, Zhao kiadta milyen szorítóból mennyit kell összeszedni és rám hagyta a kiszedést és az áru csomagolását. Majd zárásképpen fel kellett takarítani az emeleten.

Nov.12

Péntek. Ma meglepő módon nem volt külön munka. Csak Zhaot követtük és mondta, hogy mit adjunk neki oda. A hétvégére nem sok teendőjük volt.

Nov.13

Tegnap érkezett Kevin tanár úr és ma távozott Bozsó tanárnő. Amikor ment el mindenki sorfalat ált neki és hosszan integettünk. Ebéd után Kevin t. szörfoktatást szervezett a jövő hétre.

Nov.14.

A mai nap eseménytelenül telt a szálláson, mindenkinek honvágya volt ennyi idő után.

Nov.15.

A délelütött az emeleten töltöttük újra pakoltuk a fenti dobozokat, hogy majd az új dobozok jobban elférjenek. A mai ebéd az új étteremben volt ami egy picit messzebb a a munkahelyről, de igen ízletes kaját adtak. Délután a raktárban töltöttük fel az árukat, amíg a rendes munkások az emeletre hordták fel a nehéz dobozokat.

Nov.16.

Kezdésképpen elpakoltunk néhány nagyobb árut, majd vettünk fel újakat és vittük ki a vevőnek. Délután árufeltöltés volt.

Nov.17.

Ma rengeteg dolgunk volt, semmi megerőltető csak egész álló nap a polcokat töltöttük fel, dobozokat bontottunk és kivittük a szemetet.

Nov.18.

Takarítás. A polcokon lévő régebbi árukat poroltuk le. Majd délután az emeleten csináltunk helyet.

Nov.19.

Az utolsó munkanap. A nap elején mindenkinek átadtuk az ajándékokat majd mentünk dolgozni. Néhány százdoboznyi vascső érkezett és azokat hátra kellett vinni. Délután fel kellett pakolni őket az emeletre. Búcsúzásképpen kaptunk ajándékot a kitartó munkánkért.

Nov.20.

Ma megnéztük Guimarães-t és Bragát.

Nov.21.

Ma összetakarítottuk a szállást és elkezdtünk bepakolni.

Nov.22.

Ma elvittek ebédelni, ami után megkaptuk az okleveleket. Délután mindent bepakoltunk és felkészültünk az útra.

Nov.23

3:50-es repülő út után mindenki élve haza került.

Somodi Tamás Gyula  
12/D